PAGE  
2
ועדת הכספים

20.2.2006

הכנסת השש-עשרה





נוסח לא מתו
מושב רביעי

פרוטוקול מס'
מישיבת ועדת הכספים

יום שני, כ"ב בשבט התשס"ה (20.2.2006), שעה 11:15

סדר היום: תקנות המים (היטלי הפקה) (תיקון), התשס"ו-2006.
נכחו:
חברי הוועדה:

חיים כץ

מוזמנים:
עו"ד אורלי סלע 
- מ"מ היועצת המשפטית, נציבות המים

עו"ד רוחמה סיני 
- נציבות המים

זאב אחיפז 
- ממונה תכנון אזור צפון, נציבות המים

אליהו שמחאי 
- מנהל אגודת המים גליל עליון

אחיקם בר לוי 
- מנכ"ל אגודת המים חצבני דן

יורם תמרי 
- אחראי על תא המים, התאחדות חקלאי ישראל

יועצת כלכלית:
סמדר אלחנני

ייעוץ משפטי:
הלית מגידו

מנהל הוועדה:
טמיר כהן
רשמה:
איה לינצ'בסקי
תקנות המים (היטלי הפקה) (תיקון), התשס"ו-2006

היו"ר יעקב ליצמן:

 אני מתכבד לפתוח את ישיבת ועדת הכספים בנושא  תקנות המים (היטלי הפקה) (תיקון), התשס"ו-2006.

רוחמה סיני:


מדובר בסעיף 116 לחוק המים התשי"ט-1959 לפיו רשאי שר התשתיות להטיל על מפיקי מים היטל הפקה על עצם הפקת המים כאשר ההיטל הזה מוטל לפי פרמטרים מסוימים והוא  אמור לשקף המחסור במים. 

אדמות הכבול מהוות גורם זיהומי חמור לכינרת, כי הן נסחפות לכינרת, ויש אינטרס שיהיו מושקים ומלאים במים לאורך כל ימות השנה כדי שלא ייסחפו לכינרת. לכן נציבות המים יזמה והשר קיבל בברכה, להטיל היטל הפקה מופחת על חקלאים שמפיקים מים לצורך השקיה של אדמות אלה, גם בזמן שלא מגדלים את הגידולים, כדי שהאדמות תהיינה יציבות ולא תיסחפנה לכינרת. ההיטל מופחת, מדובר על 1.26, כאשר ההיטל הרגיל הוא כ-26 אגורות. התקנות האלה נעשו בהסכם מלא עם החקלאים, מתואמות עם משרד האוצר. זה יתחיל עם הפרסום. 

היו"ר יעקב ליצמן:

לא מופיע כלום על התחילה.

רוחמה סיני:


זה אוטומטי.

סמדר אלחנני:

יש לי הערה כללית, אנחנו גדלנו על האתוס של ייבוש החולה אבל היום אנחנו משלמים את המחיר. אלה שמביאים את התקנות, ההורים שלהם עוד לא נולדו כשייבשו את החולה, ואת המחיר משלמים היום. היטל הפקה מדורג משקל עד 26 אגורות. ההיטל הנמוך – מים מליאים שמפיקים לבד, ההיטל הרגיל שמפיקים אותו לחקלאות הוא 26 אגורות, זאת אומרת שהפער הוא כ-25 אגורות בערך. מן הראוי, כמו שמלמדים אנשי אגף התקציבים, שההוצאה הזאת תתוקצב כסובסידיה או כעלות של הדבר הזה, ותוסף למערכת המים. 

היו"ר יעקב ליצמן:

זה משהו זמני לחודשיים, רוני בר-און הוא שר זמני. תביאי את זה לשר החדש. מי בעד תקנות המים (היטלי הפקה) (תיקון), ומי נגד? 

הצבעה

בעד - כולם

נגד - אין

היו"ר יעקב ליצמן:
תקנות המים (היטלי הפקה) (תיקון), אושרו.

הישיבה ננעלה.

